Qorti ta' l-Appell (Kompetenza Inferjuri) Imħallef Anthony Urbas Appell numru:- 305/2012 Quality Exports and Imports Limited (appellanti) Vs Kummissarju tat-Taxxa fuq il-Valur Miżjud (appellat) 18 ta' Diċembru, 2018. Dan huwa appell ta' Quality Exports & Imports Limited minn deċiżjoni mogħtija mit-Tribunal ta' Reviżjoni Amministrattiva fid-9 ta' Mejju 2017 li permezz tagħha ċaħad 'l-appell tas-soċjetà Rikorrenti mill-istimi maħruġa fil-konfront tagħha għall-perijodi ta' taxxa 01.08.05-31.10.05, 01.11.05-31.01.05, 01.02.06- 30.04.06, 01.05.06-31.07.06, 01.08.06-31.10.06, 01.11.06-31.01.07, 01.02.07- 30.04.07, 01.05.07-31.07.07, 01.08.07-31.10.07, 01.11.07-31.12.07, 01.01.08- 31.01.08, 01.02.08-30.04.08, 01.05.08-31.07.08, 01.08.08-31.10.08, 01.11.08- 31.01.08, 01.02.09-30.04.09, 01.05.09-31.07.09, 01.08.09-31.10.09, 01.11.09- 31.01.10, 01.02.10-30.04.10, 01.05.10-30.09.10 u 01.10.10-31.12.10' u minflok ikkonferma l-istess imsemmija stimi. Il-fatti relevanti huma dawn: Is-soċjetà appellanti taħdem fil-qasam tal-importazzjoni ta' prodotti tal-ikel u xorb, fosthom birra, minn barra minn Malta u distribuzzjoni lin-negozji lokali. Fit-28 ta' Lulju 2011, wara proċess ta' audit, ġie rakkomandat li jinħarġu stimi proviżjorji għall-perjodi ta' taxxa mill-01.08.2005 sal- 31.12.2010 'in connection with the input tax claimed on the blocked items and lack of correct tax invoices totalling to €3,389.00. L-istimi proviżorji relattivi nħarġu fit-2 t' Awissu 2011. Wara proċess ta' review, dawn ġew ikkonfermati nkwantu: Fit-2 ta' Diċembru 2011 l-appellat ħareġ 22 stima ta' taxxa fuq il- Valur Miżjud għas-segwenti perjodi: 01.08.05-31.10.05, 01.11.05-31.01.06, 01.02.06-30.04.06, 01.05.06- 31.07.06, 01.08.06-31.10.06, 01.11.06-31.01.07, 01.02.07-30.04.07, 01.05.07-31.07.07, 01.08.07-31.10.07, 01.11.07-31.12.07, 01.01.08- 31.01.08, 01.02.08-30.04.08, 01.05.08-31.07.08, 01.08.08-31.10.08, 01.11.08-31.01.09, 01.02.09-30.04.09, 01.05.09-31.07.09, 01.08.09- 31.10.09, 01.11.09-31.01.10, 01.02.10-30.04.10, 01.05.10-30.09.10 u 01.10.10-31.12.10.3 bis-saħħa ta' liema ir-rikorrenti ġew mitluba jħallsu €13,811.10 bħala taxxa fuq il-valur miżjud, oltré penali amministrattivi u imgħaxijiet. Fit-21 ta' Diċembru 2011, is-soċjetà appellanti appellat minn dawn l- istejjem quddiem il-Bord tal-Appell dwar it-Taxxa fuq il-Valur Miżjud. Filwaqt illi l-appellanti rrikonoxxiet li kellha tħallas €3,389.00 relattivi fid-denunzji, għal input tax minnha erronjament mnaqqsa ikkontestat is-somma ta' €10,422.10 żieda fl-output tax stante li: u talbu li l-istimi jinbidlu: Permezz ta' tweġiba ppreżentata fit-28 ta' Diċembru 20114 filwaqt li l-Kummissarju appellat ippreżenta kopja tar-rapport relattiv tal-Vat Inspectors kif ukoll tar-Review Section, wieġeb illi l-likwidazzjonijiet ta' taxxa għall-perjodu 01.08.05–31.12.10 huma ġusti u jistħoqqilhom konferma b' dan illi l-appell għandu jiġi miċħud bl- ispejjeż kontra l-appellanti. g. Wara d-dħul fis-seħħ tal-Att dwar il-Ġustizzja Amministrattiva (Kap.490), il-kawża intbagħtet quddiem it-Tribunal ta' Reviżjoni Amministrattiva u bdew jinstemgħu l-provi tar-rikorrenti. B'deċiżjoni Amministrattiva ċaħad l-appell tas-soċjetà rikorrenti, bl-ispejjeż. ta' Mejju 2017, ta' Reviżjoni Permezz ta' rikors tal-appell ippreżentat fis-26 ta' Mejju 2017, is-soċjetà appellanti talbet lil din il-Qorti tirrevoka, tħassar u tannulla d-deċiżjoni tat- Tribunal ta' Reviżjoni Amminsitrattiva tad-9 ta' Mejju 2017 fl-ismijiet Quality Exports and Imports Limited vs Kummissarju tat-Taxxa fuq il-Valur Miżjud (Rikors Nru 305/12VG) in kwantu fil-fehma tagħha t-Tribunal applika l-liġi ħażin u injora għal kollox id-dispożizzjonijiet tal-Kap. 406 tal-Liġijiet ta' Malta, b' mod partikolari dak stipulat fis-Seba', Il-Gżira u l-Ħdax-il skeda tal- istess Att għal dak li jirrigwarda l-valur taxxabbli, it-tnaqqis (deductions) u d- dokumenti fiskali. L-appellat wieġeb illi għalkemm is-soċjetà appellanti ssostni li l-aggravju tagħha hu dwar punt ta' liġi, filfatt m' hu xejn għajr kritika ta' punt tekniku u kalkolu matematiku deċiż mit-Tribunal u għalhekk mhuwiex appellabbli ladarba l- artikolu 47 tal-Kap. 406 tal-Liġijiet ta' Malta jippremetti appell minn deċiżjoni tat-Tribunal ta' Reviżjoni Amministrattiva fuq punt ta' liġi biss. Fil-mertu wieġeb li d-deċiżjoni appellata hija ġusta u timmerita konferma. Konsiderazzjoni preliminari. Din il-Qorti qabel xejn tinnota li fis-sentenza appellata, inkluż fil-parti dispożittiva, hemm żball f' żewġ perjodi tad-denunzji tal-VAT relattivi għall- vertenza in diżamina. Qed jiġu hawn senjalati b' tipa grassa: 30.04.09, 01.05.09-31.07.09, 01.08.09-31.10.09, 01.11.09-31.01.10, 01.02.10- 30.04.10, 01.05.10-30.09.10 u 01.10.10-31.12.10' In kwantu huwa ovvju li dan huwa biss żball tat-tipa, a tenur tal-artikolu 175 tal-Kodiċi tal-Organizzazzjoni u Proċedura Ċivili (Kap. 12 tal-Liġijiet ta' Malta), tordna li kull fejn jirrikorri it-test appena ċitat, għandu jiġi sostitwit bis- segwenti: '01.08.05-31.10.05, 01.11.05-31.01.06, 01.02.06-30.04.06, 01.05.06-31.07.06, 01.08.06-31.10.06, 01.11.06-31.01.07, 01.02.07-30.04.07, 01.05.07-31.07.07, 01.08.07-31.10.07, 01.11.07-31.12.07, 01.01.08-31.01.08, 01.02.08-30.04.08, 01.05.08-31.07.08, 01.08.08-31.10.08, 01.11.08-31.01.09, 01.02.09- 30.04.09, 01.05.09-31.07.09, 01.08.09-31.10.09, 01.11.09-31.01.10, 01.02.10- 30.04.10, 01.05.10-30.09.10 u 01.10.10-31.12.10' Konsiderazzjoni dwar il-meritu tal-appell tas-soċjeta appellanti. Permezz tar-rikors tal-appell is-soċjetà appellanti fissret li l-ilment li hija ressqet quddiem it-Tribunal kien li meta l-Kummissarju għamel l-eżerċizzju tal-mark-up, ma ħax in konsiderazzjoni spejjeż relatati mal-prodotti mibjugħa, bħal frieght u eco tax imħallsa, liema fatturi jaffetwaw b'mod konsiderevoli l-mark-up li hija tkun għamlet fil-bejgħ tal-istess prodott. Tikkritika mbagħad il-kalkolu f'paġna sitta tad-deċiżjoni appellata u tirreferi għas-Seba' Skeda tal-Kap. 406 li tistipula f'hiex jikkonsisti 'taxable value of supplies' kif ukoll għall-artikolu 3 sub-inċiż (1), (2) u (4) tal-Għaxar Skeda tal-Kap. 406 u l-artikolu 2 tal-Ħdax-il Skeda tal-istess liġi. Iżżid ulterjorment li l-eżerċizzju ta' mark up waħdu mhuwiex konklussiv tal- bejgħ attwalment magħmul mill-venditur għaliex ma jieħux in konsiderazzjoni fatturi bħal għoti ta' prodotti b' xejn bħala promozzjoni u offerta, tibdil ta' prodotti ħżiena u xogħol ritornat lura lill-venditur minħabba li ma jkunx inbiegħ. Targumenta ukoll li l-eżerċizzju ta' mark-up jistabbilixxi l-persentaġġ tal-qliegħ u mhux il-valur tal-bejgħ u għalhekk 'jista' jkun qed tbiegħ iżjed bħala valur peró l-persentaġġ tal-qliegħ tiegħek jibqa' l-istess.' Tgħid għalhekk li l-kalkoli tagħha huma reali u u korretti 'għaliex ibbażati fuq dokumentazzjoni sħiħa u kompleta filwaqt li t-teżi tal-Kummissarju appellat u l-istimi maħruġa minnu huma ibbażati fuq suppożizzjonijiet u kalkoli approssimattivi' li skontha jwasslu għal riżultat irreali u skorrett. L-artikolu 47 tal-Att dwar it-Taxxa fuq il-Valur Miżjud (Kap. 406 tal-Liġijiet ta' jipprovdi Malta), effettivament illi: l-Kummissarju appellat, li għalih għamel '47.(1) Kull waħda mill-partijiet ta' appell jew ta' referenza lit-Tribunal, li tħoss ruħha aggravata b'deċiżjoni ta' dak it-Tribunal, tista', permezz ta' rikors, li għandu jiġi ppreżentat fi żmien tletin jum mid-data li fiha id-deċiżjoni appellata tiġi notifikata lilha, tagħmel appell minn dik id-deċiżjoni fuq kull punt ta' liġi biss – (i) meta l-ammont totali ta' taxxa, penali amministrattiva u mgħax għall-perjodu jew perjodi ta' taxxa li qed isir appell dwarhom sad-data li l-appell jiġi riċevut mit-Tribunal ikun inqas minn miljun u mija u ħamsin elf euro (€1,150,000), lill- Qorti tal-Appell (Kompetenza Inferjuri); u ...' Minkejja li l-appellanti tirreferi għal diversi dispożizzjonijiet tal-Kap.406, senjatament is-Seba' Skeda, l-artikolu 3 sub-inċiż (1), (2) u (4) tal-Għaxar Skeda u l-artikolu 2 tal-Ħdax-il Skeda, imkien ma tispjega b'mod konkret l- allegat apprezzament legali ħażin tat-Tribunal f' dan ir-rigward. Dawn id- dispożizzjonijiet jipprovdu kif ġej: IS-SEBA' SKEDA Valur taxxabbli ta' provvisti 1. Ħlief kif mod ieħor provdut fid-dispożizzjonijiet l-oħra ta' din l-Iskeda, il-valur taxxabbli ta' provvista għandu jkun il-valur totali tal-prezz imħallas jew li għandu jitħallas lill-fornitur mix-xerrej, mill-klijent jew minn xi persuna oħra għall-provvista, inkluż kull sussidju direttament marbut mal-għoti ta' dik il- provvista, iżda eskluża t-taxxa fuq il-valur miżjud li għandha titħallas taħt dan l- Att fuq dik il-provvista. Il-valur taxxabbli ta' provvista għandu jinkludi, sakemm dawn ma jkunux inklużi fil-valur stabbilit skont il-partita 1: (a) taxxi, dazji, mposti, drittijiet u kull ħlas ieħor (eskluża t-taxxa fuq il-valur miżjud li għandha titħallas taħt dan l-Att) li għandu jitħallas minħabba fil-provvista; (b) spejjeż inċidentali, bħal kummissjonijiet, spejjeż ta' pakkjar, spejjeż ta' trasport u assigurazzjoni mitluba minn min jagħmel il-provvista lix-xerrej jew kompratur ukoll jekk ikunu koperti b'xi ftehim separat jew b'dokument separat. Il-valur taxxabbli ta' provvista m'għandux jinkludi: (a) kull tnaqqis fil-prezz minħabba fi skonti għal ħlas malajr; (b) kull skont fil-prezz u roħs ieħor mogħti direttament minn min jagħmel il- provvista lill-kompratur li jitqies fiż-żmien meta jkollha titħallas it-taxxa; (ċ) multi u mgħax imħallsa għal ħlas tard wara ż-żmien tal-provvista; (d) kull ħlas lura imħallas f'isem u akkont tal-persuna li lilha ssir il- provvista, u li jirriżulta minn dokumenti miżmuma minn min jagħmel il- provvista li jkunu hekk ġew imħallsa, u li jiddaħħal fid- dokumentazzjoni ta' min jagħmel il-provvista f'suspense account; (e) kull ammont imħallas mill-kompratur bħala depożitu fuq pakkeġġar ta' oġġetti li jista' jingħata lura fejn id-depożitu jkun anqas mill-ispiża tal- pakkeġġar. … L-GĦAXAR SKEDA Taxxa li ma għandhiex titqies bħala input tax 3. (1) Bla ħsara għall-paragrafu (2) ta' din il-partita, ma għandu jitqies ebda ammont bħala input tax ta' persuna sal-limitu li dak jirrappreżenta taxxa li jkollha titħallas dwar: (a) il-provvista lil dik il-persuna jew l-akkwist intra-Komunitarju jew importazzjoni minn dik il-persuna ta': (i) tabakk jew prodotti tat-tabakk; (ii) xorb alkoħoliku; (iii) xogħlijiet artistiċi, oġġetti għall-kollezzjoni u antikitajiet; (iv) vetturi bil-mutur, bastimenti jew inġenji tal-ajru, inkluż il- provvista tagħhom għall-kiri jew arranġamenti ta' leasing; (v) oġġetti u servizzi bil-għan li ssir tiswija, manutenzjoni, għoti ta' karburanti u żamma ta' oġġetti li tapplika għalihom il-partita (iv) ta' dan is-subparagrafu; (b) il-provvista ta' kull oġġett u servizz jew akkwist intra-Komunitarju jew importazzjoni ta' kull oġġett li jintuża fl-għoti minn dik il-persuna ta' riċevimenti, divertiment jew ospitalità ħlief meta dak l-għoti jsir b'kumpens fil-kors normali tal-attività ekonomika ta' dik il-persuna; (ċ) il-provvista ta' kull oġġett u servizz jew akkwist intra-Komunitarju jew importazzjoni ta' kull oġġett li jintuża fl-għoti minn dik il-persuna lill- impjegati tagħha jew, fil-każ ta' korp ta' persuni, lill-uffiċjali jew impjegati tiegħu, ta' trasport jew divertiment: iżda din id-dispożizzjoni m'għandhiex tapplika għal trasport mogħti minn dik il-persuna lill-impjegati tagħha fuq vetturi fejn jistgħu jiġu okkupati mhux inqas minnseba' postijiet. (2) Id-dispożizzjonijiet tal-partiti (i) sa (v) tal-paragrafu (1)(a) ma għandhomx japplikaw għal: (a) oġġetti provduti lil jew akkwistati taħt akkwist intra-Komunitarju jew importati minn persuna bil-għan li jerġgħu jinbiegħu, sew fl-istat kif ikunu ġew akkwistati jew wara xi trattar jew proċessar jew inklużi f'oġġetti oħra mogħtija bi provvista minn dik il-persuna, fil-korsnormali tal- attività ekonomika ta' dik il-persuna; (b) vetturi bil-mutur, bastimenti u inġenji tal-ajru provduti lil jew akkwistati taħt akkwist intra-Komunitarju jew importati minn persuna uli jintużaw minnha bil-għan ta' trasport ta' oġġetti jew passiġġieri b'kumpens; (ċ) bastimenti u inġenji tal-ajru provduti lil jew akkwistati taħt akkwistintra- Komunitarju jew importati minn persuna bil-għan li jiġu provduti minnha bis- saħħa ta' ftehim ta' charter jew kiri; (d) vetturi bil-mutur provduti lil jew akkwistati taħt akkwist intra- Komunitarju jew importati minn persuna bil-għan li jiġu provduti minnha għall-kiri bix-xufier jew għall-kiri self-drive (eskluż l-għoti ta' karburanti lil dawk il-vetturi bil-mutur self-drive) jew li jiġu wżati fit-tagħlim tas-sewqan, sakemm dawn jiġu hekk użati, f'kull każ, fil-kors normali tal- attività ekonomika ta' dik il-persuna; (e) vetturi bil-mutur disinjati u manifatturati għall-ġarr ta' oġġetti u hekk disinjati u manifatturati b'postijiet għall-persuni bilqegħda normalment biswit ix-xufier, jew b'postijiet bilqegħda għal disa' persuni jew aktar; (f) bastimenti u inġenji tal-ajru li jintużaw għat-trasport ta' oġġetti jewpersunal fil-kors ta' attività ekonomika jew fejn l-użu ta' dawn il- bastimenti jew inġenji tal-ajru jikkostitwixxi element speċifiku u essenzjali fit- twettiq tal-attività ekonomika liema attività xort'oħra tagħti lok għal dritt ta' tnaqqis skont l-artikolu 22. … (4) It-taxxa mħallsa jew li għandha titħallas fuq kull provvista lil jew kull akkwist intra-Komunitarju jew importazzjoni minn persuna f'isem u għan- nom ta' persuna oħra dwar xi ħlas lura li, skont is-Seba' Skeda, ma tagħmilx parti mill-valur taxxabbli ta' provvisti magħmula lil dik il-persuna l-oħra m'għandhix titqies bħala l-input tax tal-persuna msemmija l-ewwel. … IL-ĦDAX-IL SKEDA Affarijiet li għandhom jiġu inklużi fil-konteġġi 2. Il-konteġġi tal-attività ekonomika ta' kull persuna reġistrata taħt l-artikolu 10 għandhom jinżammu b'dak il-mod li jkunu jippermettu li tiġi aċċertata l- verifikata' dan li ġej: (a) il-valur totali, eskluża t-taxxa, tal-provvisti magħmula minnha matul kull żmien ta' taxxa; (b) il-valur totali, eskluża t-taxxa mitluba lura bħala kreditu ta' input tax, tal- inputs tagħha għal kull żmien ta' taxxa; (ċ)l-output tax u kull taxxa oħra li għandha titħallas minn dik il-persuna għal kull żmien ta' taxxa; (d) il-krediti ta' input tax, it-tnaqqis, il-kreditu eċċessiv ta' taxxa u t-taxxa li għandha titħallas lura għal kull żmien ta' taxxa; (e) il-kalkolazzjoni, meta l-kreditu ta' input tax huwa permissibbli skont metodu ta' attribuzzjoni parzjali, tal-kreditu provviżorju ta' input taxgħal kull żmien ta' taxxa, u l-kreditu definittiv ta' input tax għal kull sena u tal- aġġustamenti tal-kreditu ta' input tax; (f) is-sub-totali, breakdowns u noti tal-konteġġi hekk kif ikun meħtieġ biex jiġi identifikat b'mod ħafif is-sors tat-tagħrif muri fil-kont tat-taxxa fuq il-valur miżjud.' In tema legali, id-deċiżjoni appellata rreferiet biss għall-artikoli 1, 2 u 3 tas- Seba' Skeda in kwantu kienu biss dawk id-dispożizzjonijiet li saret riferenza għalihom mis-soċjeta appellanti waqt it-trattazzjoni finali in sostenn tal- pożizzjoni tagħha. Il-konsiderazzjonijiet tat-Tribunal huma s-segwenti: 'In kwantu rigwarda dak provdut fl-Artikoli 1,2 u 3 tas-Seba' Skeda tal-Kap. 406 tal-Ligijiet ta' Malta, ghal liema ghamlet referenza s-socjetà Rikorrenti waqt it- trattazzjoni orali, jigi osservat li hawn mhux kaz ta' mera dibattitu legali izda ta' analizi dwar jekk il-mod kif il-Kummissarju tat-Taxxa fuq il-Valur Mizjud ikkalkola d-deemed sales tas-socjetà Rikorrenti huwiex korrett, konsistenti u matematikament solidu, li fil-fehma tat-Tribunal huwa hekk. … Dan il-fatt ma gie bl-ebda mod kontradett mis-socjetà Rikorrenti li, minkejja l- fatt li invokat favur il-posizzjoni taghha l-provvedimenti ta' l-Artikoli 1, 2 u 3 tas- Seba' Skeda tal-Kap.406 tal-Ligijiet ta' Malta, li in verità ma jvarjawx is- sitwazzjoni in ezami, ma ressqetx l-ebda kalkoli alternattivi ta' kemm kellhom ikunu d-deemed sales taghha, kalkoli li kellhom jiehdu in konsiderazzjoni spejjez ohra li jew gew irrappurtati f'kaxex ohra fil-VAT return taghha jew li min-natura taghhom huma eskluzi totalment, bhal ad ezempju spejjez ta' assigurazzjoni. Fid-dawl ta' dan ghalhekk jigi ribadit li fil-fehma tat-Tribunal il-mod kif il- Kummissarju tat-Taxxa fuq il-Valur Mizjud ghamel il-kalkoli tieghu biex wasal ghad-deemed sales tas-socjetà Rikorrenti huwa metodu matematikament solidu, korrett u konsistenti.' Din il-Qorti ma tirravviża l-ebda żball legali fil-kunsiderazzjonijiet magħmula mit- Tribunal għal dak li jirrigwarda l-valur taxxabbli. Il-Qorti hija sodisfatta li spejjeż oħra rilevanti għall-finijiet tal-kalkolu tal-VAT dovuta ġew indikati f'kaxxi oħra fid-denunzja tal-VAT u għalhekk ittieħdu in konsiderazzjoni kif xieraq. Lanqas ma huwa l-każ li s-sentenza appellata tmur kontra d-dispożizzjonijeit l- oħra tal-Kap.406 ċitati mis-soċjetà appellanti f'dan l-istadju dwar taxxa li m'għandiex titqies bħala input tax jew dwar kif għandhom jinżammu l-konteġġi. Huwa manifest li dak li verament qegħda tilmenta dwaru s-soċjetà appellanti, bil-pretest li jammonta għall-punt tal-liġi, huwa l-eżerċizzju matematiku li għamel il-Kummissarju fil-mark-up exercise sabiex jikkalkula d-deemed sales. Il-kontestazzjoni tas-soċjetà appellanti tirrigwarda l-output tax fl-ammont ta' €10,422.10 pretiza mill-Kummissarju tat-Taxxi għall-perijodi ta' taxxa 'l fuq indikati, liema output tax hija bbażata fuq underdeclared sales ta' birra fl- ammont ta' €57,900.58.5 Mill-'Appendix A' anness mal-audit report tal- ispetturi tal-VAT jirriżulta li l-Kummissarju wasal għal din il-figura abbażi ta' markup ta' 36.95%. Dan il-persentaġġ inħadem fuq id-diskrepanza bejn in-net unit price tal-purchases u in-net price per carton tas-sales liema prezzijiet ingħataw mis-soċjetà appellanti stess u fl-ebda waqt ma jirriżultaw kontestati. Fix-xhieda tiegħu Ramon Borg Caruana, in rappreżentanza tal-Kummissarju appellat, ikkonferma: 'Aħna ħdimna net price ma' net'.6 Skont ix-xhud, dan mhuwiex l-uniku mod kif jista' jiġi stabbilit il-markup. Jistgħu ukoll jiġu kkalkulati l-ispejjez inkorsi oltré n-net cost tal-prodott, iżda f' dak il-każ l-imsemmija spejjeż iridu jiżdiedu ukoll mal-purchases. Mistoqsi jistgħux jittieħdu in konsiderazzjoni spejjeż oħrajn wieġeb: 'nistgħu neħduhom into consideration pero' mbgħad irridu nżiduhom mal-purchases, ħa nibdlu l-ammonti jekk irridu nżiduhom mal-invoice, irridu nżiduhom mal-purchases as an expense, għax jew ser taħdem net ma' net jew ser taħdem il-cost plus dawn l- ispejjeż u l-purchases plus dawn l-ispejjeż' 7 jittieħdu l-kalkolu pretiż mill-appellanti, in Il-Qorti qed tifhem konsiderazzjoni l-ispejjeż kollha marbuta mal-prodott sabiex jitqiegħed fis-suq, jiddetermina l-qliegħ (profit). Iżda hemm distinzjoni netta bejn dan tal- aħħar, li jifforma l-bażi li fuqu tinħadem it-taxxa fuq l-income, u l-markup percentage, li fuqu bbaża l-kalkoli tiegħu l-Kummissarju appellat sabiex jasal għad-deemed sales li fuqhom ġiet ikkalkulata t-taxxa fuq il-valur miżjud dovuta mill-appellanti. L-awturi Veneziani & Caruana Scovino Ciancio jispjegaw dan il-metodu ta' verifika kif ġej: Fil-fatt Ramon Borg Caruana xehed: 'Għax il-kumpannija tixtri lokali kif ukoll tixtri minn barra. Tlabnihom lill-kumpannija lill-accountant lis-sur Briffa, invoices ta' xiri u invoices ta' bejgħ biex aħna qed nipparagunaw dejjem like with like. Rajna kemm qed ikun hemm mark up fuq kull invoice, ħadna sample. Kollox submitted dokumenti submitted kollox mill-kumpannija jiġifieri mill-accountant, għalhekk ħriġna mbagħad bl-average mark up. Hekk saret il- kalkolazzjoni' u 'Meta tara l-eżerċizzju kif isir min-naħa tal-VAT Department, aħna naslu sal-gross profit, ma naslux san-net profit fejn hemm l-ispejjeż l-oħrajn … L-eżerċizzju jsir sal-gross profit … aħna ma ndaħħlux dawk l-ispejjeż bħal ma huma insurance, per eżempju maintenance u ħafna affarijiet oħrajn u fuel li jista' jkun ukoll relatat. Dawk ma ndaħħluhomx at VAT stage. Aħna l-eżerċizzju jsir sal-gross profit tal-mark up, għalhekk ngħidu li nagħmlu like with like.'9 Huwa minnu li l-eżerċizzju ta' mark-up in kwistjoni ma jidhirx li ħa in konsiderazzjoni fatturi bħal għoti ta' prodotti b'xejn bħala promozzjoni u offerta jew xogħol ritornat lura, liema fatturi jisgħu iwasslu għal diskrepanzi bejn deemed sales u l-figuri ndikati fil-VAT return: Iżda kif ġustament wieġeb il-Kummissarju appellat, l-allegazzjoni tal-appellanti li l-eżerċizzu tal-markup ma ħax in konsiderazzjoni l-għoti ta' prodotti b'xejn bħala promozzjoni u offerta jew xogħol ritornat lura, huwa punt ta' fatt li dwaru ma tressqux provi. Lanqas ma jirriżulta li ġew pruvati xi fatturi oħra mil-lista hawn elenkata li jxejjnu l-eżerċizzju ta' mark-up li għamel il-Kummissarju. Dan dejjem fil-kuntest tal-fatt li skont il-Kap. 406, l-oneru tal-prova li l-valur taxxabbli skont l-istma maħruġa mill-Kummissarju huwa eċċessiv jinkombi fuq l- appellant.11 It-Tribunal stess fis-sentenza osserva li l-appellanti, "ma ressqitx l- ebda kalkoli li kellhom jieħdu in konsiderazzjoni spejjeż oħra li jew ġew rapportati f'kaxex oħra fil-VAT return tagħha jew li min-natura tagħhom huma esklużi totalment, bħal ad eżempju spejjeż ta' assigurazzjoni". Għaldaqstant, l-aggravju tal-appellanti hu miċħud. Għal dawn il-motivi tiċħad l-appell bl-ispejjeż kontra l-appellanti. 11 Kap. 406, artikolu 2(2) tad-Disa' Skeda.